બારડોલી નગર તથા તાલુકામાં વરસેલા અતિ ભારે વરસાદથી પૂરની પરિસ્થિતી સર્જાય હતી. બારડોલી નગરના ઇસ્લામપુરા, રાજીવનગર, હિદાયત નગર, નૂર નગર અને તલાવડી તેમજ કોર્ટના સામેના વિસ્તારમાં આવેલ 300 થી વધુ ઘરોમાં પાણી ઘૂસી ગયા હતા. આ ઉપરાંત પૂરને કારણે એક યુવાનનું પણ ખાડીમાં તણાઇ જતાં મોત થયું હતુ. મૃતકના પરિવારજનો અને પુરથી અસરગ્રસ્ત પરિવારોને આર્થિક સહાય મળે તે માટે બારડોલી નગરપાલિકામાં વિપક્ષના ઉપનેતા કાલુ કરીમ શાહે બારડોલી નાયબ કલેક્ટરને લેખિતમાં રજૂઆત કરી હતી.